**Anunț de Achiziție Publica**

Unitatea Administrativ-Teritorială Județul Vrancea organizează achiziție publică având ca obiect organizarea evenimentelor în cadrul proiectului „Vin în Vrancea, tradiții și meșteșuguri”.

**Valoarea estimată: 85.706,50 lei cu TVA**

**Criterii de atribuire: Prețul cel mai scăzut**

Operatorul economic selectat va presta următoarele categorii de servicii:

* Organizarea unui atelier de lucru în cadrul căruia va fi prezentat meșteșugul tradițional al vinului de către un producător local, cu participarea a 50 de tineri din liceele tehnologice din județ;
* Organizarea unui atelier de lucru în cadrul căruia va fi prezentat meșteșugul tradițional al dogăriei, susținut de un meșter dogar, cu participarea a 50 de tineri din liceele tehnologice din județ;
* Organizarea unei vizite de studiu (study visit) la o cramă din județ, unde va fi prezentată tehnologia actuală de fabricație și îmbuteliere a vinului, cu participarea a 50 de tineri din liceele tehnologice din județ;
* Organizarea unui eveniment cultural în cadrul Muzeului Viei și Vinului, cu tematica „Meșteșugul viei și vinului”, la care vor participa 100 de persoane, inclusiv 10 invitați speciali din domeniul oenologic (experți, profesori universitari, membri ai unor organizații viticole). Evenimentul va cuprinde, în principal, următoarele activități culturale și educaționale: organizarea unei conferințe referitoare la meșteșugul viei și vinului, lansare de carte, expoziție de pictură/grafică și concurs de poezie bahică.

În legătură cu evenimentele menționate mai sus, operatorul economic selectat de Unitatea Administrativ-Teritorială Județul Vrancea va presta următoarele servicii:

Promovarea evenimentelor care urmează să se desfășoare în cadrul proiectului. În acest sens, contractantul va asigura, printre altele:

* întocmirea si publicarea a două comunicate de presă;
* realizarea unei campanii online, care va include crearea unei pagini dedicate pe rețelele sociale (Facebook, Instagram etc.) pentru promovarea activităților și rezultatelor proiectului, cuprinzând postări periodice despre meșteșugul vinului și al dogăritului, interviuri cu producători locali, imagini din ateliere și evenimente etc.;

Organizarea evenimentelor din cadrul proiectului. În acest sens, contractantul va asigura, printre altele:

* cazare cu pensiune completă pentru cei 10 invitați speciali;
* servicii de transport tur/retur și catering/masă pentru cei 50 de elevi participanți la evenimente;
* meniu complet (prânz) pentru 100 de participanți și invitați la evenimentul cultural organizat la Muzeul Viei și Vinului;
* Identificarea și contractarea unui meșter popular care să prezinte aspecte legate de meșteșugul vinului și al dogăritului.

De asemenea, operatorul economic selectat de Unitatea Administrativ-Teritorială Județul Vrancea va asigura livrarea următoarelor categorii de bunuri accesorii:

* Materiale de promovare: 200 de pliante, 1 banner orizontal, 40 de afișe, 200 de memory stick-uri, 200 de sacoșe, 100 de broșuri, 100 de diplome, 500 de hărți etc.;
* Papetărie și birotică: 20 de bibliorafturi, 100 de markere permanente, 10 topuri de hârtie pentru imprimantă A4, 2 topuri de hârtie A3, 5 pachete de note autoadezive, 20 de pachete de indexuri autoadezive etc.;
* Premii și cadouri pentru participanți: 20 de kituri pentru pictură, 90 de vouchere cadou etc.

**Se va completa de către ofertant formularul de propunere financiara anexat.**

**Ofertele vor fi depuse pe adresa de e-mail: harabor.valentina@cjvrancea.ro / craciun.gabriel@cjvrancea.ro, până la data de 11.09.2024.**

**Detalii suplimentare și solicitări de clarificari pot fi obținute pe adresele de e-mail harabor.valentina@cjvrancea.ro /craciun.gabriel@cjvrancea.ro**